# 1900 (film)

| *1900* |
| --- |
| orig. Novecento |
| En scene med Donald Sutherland, Robert De Niro (i midten) og Gérard Depardieu.  |
| Generell informasjon |
| Genre | Drama, periode |
| Utgivelsesår | 1976 |
| Nasjonalitet | Italia |
| Varighet | 317 min. |
| Språk | Engelsk, italiensk |
| Bak kamera |
| Regi | Bernardo Bertolucci  |
| Manus | Franco Arcalli, Bernardo Bertolucci, Giuseppe Bertolucci  |
| Produsent(er) | Alberto Grimaldi |
| Musikk | Ennio Morricone  |
| Foto | Vittorio Storaro  |
| Klipp | Franco Arcalli  |
| Foran kamera |
| Medvirkende | Robert De Niro, Gérard Depardieu, Burt Lancaster, Donald Sutherland, Dominique Sanda, Alida Valli, Sterling Hayden, Stefania Sandrelli, Laura Betti, Romolo Valli, Stefania Casini, Francesca Bertini, Anna Maria Gherardi, Paulo Branco, Giacomo Rizzo, Liù Bosisio, Maria Monti, José Quaglio, Patrizia De Clara, Carlotta Barilli, Mimmo Poli, Clara Colosimo, Angelo Maria Pellegrino, Werner Bruhns, Anna Henkel, Ellen Schwiers, Pippo Campanini, Edda Ferronao, Mario Meniconi, Allen Midgette, Nazzareno Natale, Winni Riva, Piero Vida, Vittorio Fanfoni, Francesco D'Adda, Ferruccio Amendola, Giuseppe Rinaldi, Renato Mori, Claudio Volonté, Fabio Garriba  |
| Annen informasjon |
| Farve/s.hv | Farger |
| Filmselskap | Paramount Pictures  |
|  |
| Premiere(r) | * 21. mai 1976 (sted: 1976 Cannes Film Festival)
* 7. oktober 1977 (sted: USA)
* 15. januar 1979 (sted: Sverige)
 |
| Eksterne lenker |
| IMDb
 |

1900 (originaltittel: *Novecento*) er et italiensk periodedrama fra 1976 regissert av Bernardo Bertolucci. Fremtredende roller spilles av Robert de Niro, Gérard Depardieu, Dominique Sanda, Donald Sutherland, Alida Valli og Burt Lancaster. Filmen utspiller seg Emilia i Italia og følger livene til to menn under de politiske urolighetene som fant sted i Italia i den første halvdel av 1900-tallet.

Den ble vist under Filmfestivalen i Cannes i 1976, utenfor hovedkonkurransen.

## Handling

Filmen åpner 25. april 1945, den dagen Italia frigjøres fra fascisme. Bøndene ved et stort gods i Emilia-Romagna vises i forsøk på å slå seg sammen med partisaner og sette eieren av godset, Alfredo Berlinghieri, under arrest. En middelaldrende mann ved navn Attila og en kvinne ved navn Regina blir sett i forsøk å flykte fra gården, men de blir angrepet av arbeidere med høygafler. Handlingen hopper deretter tilbake til begynnelsen av 1900-tallet. Født den 27. januar 1901, dagen for komponisten Giuseppe Verdis død, kommer Alfredo Berlinghieri og Olmo Dalcò fra hver sin ende av det sosiale spekteret. Alfredos familie er velstående grunneiere ledet av hans populære bestefar (også kalt Alfredo den eldre), mens som Olmo er en fattig bonde, hvis mor er en ugift ung kvinne som allerede har fått flere barn.

Hans bestefar Leo er formann og bøndenes talsmann. I løpet av denne tiden leder Leo en streik mot de urettferdige forholdene på gården. Alfredo og Olmo er venner gjennom hele barndommen, til tross for sine store sosiale forskjeller, og de tilbringer mye tid i hverandres selskap. Olmo verver seg til det italienske militæret i 1917 under første verdenskrig. Samtidig lærer Alfredo hvordan han skal drive familiens store plantasje under veiledning av faren sin. Olmo kommer tilbake fra krigen over ett år senere, og hans vennskap med Alfredo fortsetter.

Imidlertid har Alfredos far Giovanni tatt over etter den eldste Alfredos selvmord, og Attila Mellanchini er blitt ansatt som ny formann for området. Han behandler Berlinghieri-arbeiderne brutalt. På 1920-tallet inngår Olmo et forhold til Anita, en jordnær kvinne som deler hans entusiasme for arbeidstakernes rettigheter. Sammen leder de to en rekke protester mot grunneierne.

Etter Giovannis død blir Alfredo den nye eieren av gården, og han gifter seg med Ada, en nydelig, fransk kvinne. I mellomtiden dør Olmos kone Anita under en fødsel, og Olmo navngir datteren etter sin avdøde kone. Olmos datter, Anita den yngre, støtter farens sosialistiske tro. Men de sosiale forholdene skifter voldsomt etter andre verdenskrig i 1945, når den herskende klassen er prisgitt de nå bitre gårdsarbeiderne.

## Rolleliste

* Robert De Niro – Alfredo Berlinghieri
* Gérard Depardieu – Olmo Dalcò
* Dominique Sanda – Ada Fiastri Paulhan
* Francesca Bertini – Søster Desolata
* Laura Betti – Regina
* Werner Bruhns – Ottavio Berlinghieri
* Stefania Casini – Neve
* Sterling Hayden – Leo Dalcò
* Anna Henkel – Anita
* Ellen Schwiers – Amelia
* Alida Valli – Signora Pioppi
* Romolo Valli – Giovanni
* Bianca Magliacca – Bonde
* Giacomo Rizzo – Rigoletto
* Pippo Campanini – Don Tarcisio
* Donald Sutherland – Attila Mellanchini
* Burt Lancaster – Alfredos bestefar

## Bibliografi

* di Giovanni, Norman Thomas. *Novecento*. Milano: Euroclub, 1977 (utgitt i USA og Storbritannia som *1900*). En roman basert på filmen. ISBN 0440162033
* Gerard, Fabien S., T. Jefferson Kline, and Bruce Sklarew, eds. *Bernardo Bertolucci Interviews*. Jackson, MS: University of Mississippi P, 2000.
* Kline, T. Jefferson. *Bertolucci's Dream Loom: a Psychoanalytical Study in Cinema*. Amherst, MA: University of Massachusetts P, 1987.
* Tonetti, Claretta M. *Bernardo Bertolucci: the Cinema of Ambiguity*. London: Twayne, 1995.

## Referanser

## Eksterne lenker

* (en) *1900* på Internet Movie Database

* (no) *1900* hos Filmweb

* (no) *1900* hos Filmfront (arkivert versjon)

* (fr) *1900* på Allociné

* (nl) *1900* på MovieMeter

* (en) *1900* på The Movie Database – film

* (en) *1900* på Rotten Tomatoes

* (en) *1900* på Box Office Mojo
* Intervju med Bernardo Bertolucci om filmen i 1977 (arkivert nett-versjon fra 2014)

Denne artikkelen er en **spire**. Du kan hjelpe Wikipedia ved å utvide den.